Hippothoos (syn Hippokoóna)

Hippothoos (Hippothoos) je v gréckej mytológii syn spartského kráľa Hippokoóna.Apollodoros, Bibliotheca, 3,10,5.

Hippothoos bol syn Hippokoóna z Amyklaie, ktorý mal okrem neho ešte ďalších jedenásť synov, Doryklea, Skaia, Enarofora, Euteicha, Boukola, Lykaitha, Tebra, Euryta, Hippokorysta, Alkinoa a Alkóna. Jeho otec Hippokoón sa stal kráľom Sparty, keď svojho brata Tyndarea vyhnal z krajiny.

Jedného dňa prišiel do Sparty hrdina Hérakles s bratrancom Oiónom a pri dome Hippokoóna ich napadol strážny pes, ktorého Oiónos v sebeobrane zabil. Keď to uvidel Hippothoos so svojimi bratmi, ktorí stáli obďaleč, na Oióna a Hérakla zaútočili.Pausanias, Periégésis tés Hellados, 13,5,4.  Oiónos potom v boji padol a zranený Hérakles musel ustúpiť. Héraklova pomsta však nenechala na seba dlho čakať. Po prvých ešte nepodarených útokoch, keď zomrel aj Héraklov brat Ifikles,Apollodoros, Bibliotheca, 2,7,3. Hérakles Hippokoóna a všetkých jeho synov pobilPausanias, Periégésis tés Hellados, 13,5,5. a Tyndareós sa mohol vrátiť do Sparty a ujať sa vlády.

 Referencie a bibliografia 

Kategória:Postavy gréckej mytológie